BBIK วิ่ง 4% เก็งงบ Q2 นิวไฮ รับรู้แบ็คล็อกต่อเนื่อง ดันรายได้ทั้งปีตามเป้า 70%
BBIK วิ่ง 4% เก็งงบ Q2 นิวไฮ ตามดีมานด์ Digital Transformation สูง คาดรับรู้แบ็คล็อกต่อเนื่อง ดันรายได้ทั้งปีโตตามเป้า 70%
BBIK วิ่ง 4% เก็งงบ Q2 นิวไฮ ตามดีมานด์ Digital Transformation สูง คาดรับรู้แบ็คล็อกต่อเนื่อง ดันรายได้ทั้งปีโตตามเป้า 70%
25 พ.ค. 2565

ผู้สื่อข่าวรายงานว่าวันนี้ (25 พ.ค.2565) ราคาหุ้น บริษัท บลูบิค กรุ๊ป จำกัด (มหาชน) หรือ BBIK ณ เวลา 16:22 น. อยู่ที่ระดับ 66.50 บาท เพิ่มขึ้น 2.50 บาท หรือ 3.97% โดยทำจุดสูงสุดที่ 66.50 บาท และทำจุดต่ำสุดที่ 63.25 บาท ด้วยมูลค่าการซื้อขาย 92.06 ล้านบาท

โดยก่อนหน้านี้นายพชร อารยะการกุล ประธานเจ้าหน้าที่บริหาร BBIK กล่าวว่า บริษัทคาดแนวโน้มผลการดำเนินงานในไตรมาส 2/2565 จะยังเติบโตต่อเนื่องจากไตรมาส 1/2565 ที่ทำนิวไฮทั้งรายได้ กำไร และมูลค่างานในมือ (Backlog) เนื่องจากตลาดยังมีความต้องการ Digital Transformation สูงมาก จึงส่งผลดีต่อ Backlog ของบริษัทให้อยู่ในระดับสูงตามไปด้วย ซึ่งบริษัทมั่นใจว่าจะสามารถปิดงานและส่งมอบงานได้ทันในไตรมาสนี้
ทั้งนี้ ณ สิ้นไตรมาส 1/2565 BBIK มี Backlog ทั้งสิ้น 458 ล้านบาท และในช่วงที่ผ่านมาของไตรมาส 2/2565 บริษัทได้รับงานเข้ามาเพิ่มเติม มูลค่าเกือบ 100 ล้านบาท ส่งผลให้ Backlog ปัจจุบันที่สูงสุดเป็นประวัติการณ์แล้ว และเชื่อว่าจะปรับตัวสูงขึ้นอีกไปอยู่ในระดับที่แข็งแรงมาก บริษัทจึงมั่นใจว่าปีนี้ผลการดำเนินงานจะเติบโตไม่ต่ำกว่า 70% ทะลุเป้าเดิมที่คาดโต 50%
นอกจากนี้อัตรากำไรสุทธิของ บริษัท ออร์บิท ดิจิทัล จำกัด (ORBIT) ซึ่งเป็นบริษัทร่วมทุนระหว่าง BBIK และ บริษัท ปตท. น้ำมันและการค้าปลีก จำกัด (มหาชน) หรือ OR คาดว่าจะยังอยู่ในระดับสูง จากการได้รับสิทธิประโยชน์ทางภาษีจากสำนักงานคณะกรรมการส่งเสริมการลงทุน และมีแผนขยายการรับงานออกไปนอกเหนือจากทาง OR ด้วยในอนาคต